Ysgol Gynradd Gymraeg Awel Taf

Mae Ysgol Gynradd Gymraeg Awel Taf yn ysgol gynradd cyfrwng Cymraeg yn Rhydfelin sydd i'r de o dref Pontypridd ym Mwrdeistref Sirol Rhondda Cynon Taf. 

Fe'i hagorwyd ym mis Medi 2024 wedi penderfyniad dadleuol i gau Ysgol Gynradd Gymraeg Pont Siôn Norton oedd i'r gogledd ddwyrain o Bontypridd yng nghyfeiriad Cilfynydd. Cyfeiriad yr ysgol yw Holly Street, Rhydfelin, Pontypridd, Rhondda Cynon Taf CF37 5DB. Prifathrawes gynta'r ysgol yw Mrs C. Jones.

Hanes yr Ysgol
Lleolir yr ysgol ar safle hen Ysgol Gynradd (Saesneg) Heol y Celyn. Roedd gwaith adeiladu'r ysgol newydd yn rhan o fuddsoddiad o £79.9 miliwn gan Gyngor Rhondda Cyngor Taf i adeiladu tair ysgol newydd; dwy ysgol gyfrwng Saesneg (Ysgol Ysgol Afon Wen, ac Ysgol Bro Taf) ac un ysgol gyfrwng Cymraeg (Ysgol Awel Taf). Mae disgyblion Ysgol Awel Taf yn dod o hen ffrwd Iaith Gymraeg ysgol Gynradd Heol y Celyn gynt (sydd wedi cau) a disgyblion Ysgol Gynradd Gymraeg Pont Siôn Norton (sydd hefyd wedi cau) a, dichon, byddant hefyd o ardaloedd Rhydfelen a Threfforest.

Yr adeilad
Mae lle yn yr ysgol ar gyfer 540 disgybl; 480 disgybl oedran statudol a 60 lle yn y dosbarth meithrin. Mae ynddo 18 ystafell ddosbarth, ystafelloedd aml-ddefnydd, ardaloedd i'w rhannu, ystafelloedd newid, neuadd, cegin ac ardaloedd ategol. Mae Ardal Gemau Aml-ddefnydd newydd wedi'i chreu a gwelliannau wedi'u gwneud i ardaloedd tu allan. Mae'r adeilad dau lawr wedi'i ddylunio i sicrhau Carbon Sero Net ar yr adegau pan fydd yn weithredol. Defnyddiwyd paneli solar a llenwadau arbennig yn y muriau i arbed gwres,

Cyfeiriadau

Dolenni allanol
 Gwefan dros dro  Hen wefan Ysgol Pont Siôn Norton
 Tudalen yr ysgol ar wefan Estyn
 Ffrindiau Awel Taf Tudalen Facebook i gymuned yr ysgol (preifat)

Categori:Ysgolion Cymraeg
Categori:Ysgolion cynradd Rhondda Cynon Taf
Categori:Sefydliadau 2024